На основу Решења о банкротству стечајног судије Привредног суда у Лесковцу, број предмета Ст.бр.52/2010 од 31.08.2010. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине стечајног («*Службени гласник Републике Србије» број 13/2010.*) стечајни управник стечајног дужника

**АД"МАЧКАТИЦА - у стечају" из Сурдулице, насеље Бело Поље бб**

**ОГЛАШАВА**

**Прву продају дела покретне и непокретне имовине стечајног дужника**

**првим јавним надметањем**

Предмет продаје је покретна и непокретна имовина стечајног дужника на **КП 3267/1** уписане у лист непокретности број: **4356 КО СУРДУЛИЦА,** одређено као остало грађевинско земљиште у мешовитој својини у обиму удела 1/1 и то:

|  |  |  |
| --- | --- | --- |
|  | **ПАКЕТ 1.- УПРАВА** |  |
| ОЗНАКА | ВРСТА ИМОВИНЕ | ПОВРШИНА,м2 |
| 1 - A | ЗЕМЉИШТЕ ПОД ОБЈЕКТОМ 1 - A | 00.06.00 |
|  | ЗЕМЉИШТЕ УЗ ОБЈЕКАТ | 00.01.00 |
| 1 - А | **УПРАВНА ЗГРАДА** | 00.10.00 |
|  | ОПРЕМА |  |
|  | **Процењена вредност, дин** | **33.822.936,01** |
|  | Почетна цена: | **16.911.468,01** |
|  | Депозит: | **6.764.587,20** |
|  |  |  |
|  |  |  |
|  | **ПАКЕТ 2.- РЕСТОРАН** |  |
|  |  |  |
| ОЗНАКА | ВРСТА ИМОВИНЕ | ПОВРШИНА,м2 |
| 8 | ЗЕМЉИШТЕ ПОД ОБЈЕКТОМ 8 | 00.03.60 |
|  | ЗЕМЉИШТЕ УЗ ОБЈЕКАТ | 00.01.00 |
| 8 | **ЗГРАДА РЕСТОРАНА** | 00.03.67 |
|  | ОПРЕМА |  |
|  | **Процењена вредност, дин** | **6.804.003,40** |
|  | Почетна цена: | **3.402.001,70** |
|  | Депозит: | **1.360.800,68** |
|  |  |  |
|  |  |  |
|  | **ПАКЕТ 3.- ЛИВНИЦА СА ФАБРИКОМ САЧМЕ** |  |
|  |  |  |
| ОЗНАКА | ВРСТА ИМОВИНЕ | ПОВРШИНА,м2 |
| 1 | ЗЕМЉИШТЕ ПОД ОБЈЕКТОМ 1 | 00.57.73 |
| 2 | ЗЕМЉИШТЕ ПОД ОБЈЕКТОМ 2 | 00.55.08 |
| 3 | ЗЕМЉИШТЕ ПОД ОБЈЕКТОМ 3 | 00.07.86 |
| 4 | ЗЕМЉИШТЕ ПОД ОБЈЕКТОМ 4 | 00.06.03 |
| 6 | ЗЕМЉИШТЕ ПОД ОБЈЕКТОМ 6 | 00.04.95 |
| 10 | ЗЕМЉИШТЕ ПОД ОБЈЕКТОМ 10 | 00.02.87 |
|  | ЗЕМЉИШТЕ УЗ ОБЈЕКТЕ | 01.00.00 |
| 2 - А | **ТОПИОНИЦА - ХАЛА ЛИВНИЦЕ** | 00.50.24 |
| 2 - Б | **НОВА ЧИСТИОНИЦА - АНЕКС ТОПИОНИЦЕ** | 00.25.00 |
| 4 | **ХАЛА ПРИПРЕМЕ ПЕСКА** | 00.08.74 |
| 1 - Б | **ХАЛА СТАРЕ ЧИСТИОНИЦЕ** | 00.58.00 |
| 3 - А | **ХАЛА БРАВАРСКЕ РАДИОНИЦЕ** | 00.08.16 |
| 3 - Б | **ХАЛА ЦЕНТРАЛНОГ ОДРЖАВАЊА** | 00.02.76 |
| 6 | **ФАБРИКА ЧЕЛИЧНЕ САЧМЕ** | 00.03.88 |
| 10 | **КОМПРЕСОРСКА СТАНИЦА** | 00.01.65 |
|  | ОПРЕМА |  |
|  | МОДЕЛИ,АЛАТИ И ЗАЛИХЕ |  |
|  | **Процењена вредност, дин** | **326.153.742,71** |
|  | Почетна цена: | **163.076.871,36** |
|  | Депозит: | **65.230.748,54** |
|  |  |  |
|  |  |  |
|  | **ПАКЕТ 4.-ФАБРИКА БРУСНИХ ПЛОЧА** |  |
|  |  |  |
| ОЗНАКА | ВРСТА ИМОВИНЕ | ПОВРШИНА,м2 |
| 5 | ЗЕМЉИШТЕ ПОД ОБЈЕКТОМ 5 | 00.05.48 |
|  | ЗЕМЉИШТЕ УЗ ОБЈЕКАТ | 00.10.00 |
| 5 | **ОБЈЕКАТ БРУСНИХ ПЛОЧА** | 00.17.21 |
|  | ОПРЕМА |  |
|  | МОДЕЛИ,АЛАТИ И ЗАЛИХЕ |  |
|  | **Процењена вредност, дин** | **75.549.943,42** |
|  | Почетна цена: | **37.774.971,71** |
|  | Депозит: | **15.109.988,68** |
|  |  |  |
|  |  |  |
|  | **ПАКЕТ 5.- МАГАЦИНИ, ГАРАЖЕ И ПОРТИРНИЦА** | |
|  |  |  |
| ОЗНАКА | ВРСТА ИМОВИНЕ | ПОВРШИНА,м2 |
| 7 | ЗЕМЉИШТЕ ПОД ОБЈЕКТОМ 7 | 00.03.72 |
| 9 | ЗЕМЉИШТЕ ПОД ОБЈЕКТОМ 9 | 00.03.00 |
| 11 | ЗЕМЉИШТЕ ПОД ОБЈЕКТОМ 11 | 00.00.20 |
|  | ЗЕМЉИШТЕ УЗ ОБЈЕКТЕ | 02.06.62 |
| 7 | **ЗГРАДА МАГАЦИНА** | 00.06.58 |
| 9 | **ГЛАВНА ГАРАЖА** | 00.03.78 |
|  | **ПОРТИРНИЦЕ** |  |
| 11 | **ГАРАЖА** | 00.00.18 |
|  | ОПРЕМА |  |
|  | ЗАЛИХЕ |  |
|  | **Процењена вредност, дин** | **62.843.918,70** |
|  | Почетна цена: | **31.421.959,35** |
|  | Депозит: | **12.568.783,74** |

**Право на учешће** имају сва правна и физичка лица која:

1. након добијања профактуре, изврше уплату ради откупа продајне документације у износу од **100.000,00** **динара за ПАКЕТ 3,** у износу од по **50.000,00** **динара за ПАКЕТ 4 и ПАКЕТ 5,** у износу од **25.000,00** **динара** **за ПАКЕТ 1 и** у износу од **10.000,00** **динара** **за ПАКЕТ 2.** Профактура се може преузети сваког радног дана у периоду од 12:00 до 14:00 часова у просторијама стечајног управника у Лесковцу на адресу ''Светозара Милетића бр.8);
2. уплате **депозит** у износу од **6.764.587,20** **динара за ПАКЕТ 1**, у износу од **1.360.800,68** **динара за ПАКЕТ 2,** у износу од **65.230.748,54** **динара за ПАКЕТ 3** у износу од **15.109.988,68** **динара за ПАКЕТ 4 и** у износу од **12.568.783,74 динара за ПАКЕТ 5** на текући рачун стечајног дужника број: **160-341979-11** код «Банке Интесе» А.Д. Филијала Лесковац или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје (рок за уплату депозита је 23.12.2013.г.). У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, најкасније до 23.12.2013. године. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од **48 сати** од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније 5 дана пре одржавања јавног надметања, потенцијални купци, ради правовремене евиденције, морају предати образац пријаве за учешће стечајном управнику.

**Прво јавно надметање** одржаће се дана 3**0.12.2013 године** у **12:00 часова** на адреси **Привредног суда у Лесковцу**

**Регистрација учесника** почиње два сата пре почетка јавног надметања а завршава се 10 минута пре почетка јавног надметања, односно у периоду од 10:00 до 11:50 часова, на истој адреси**.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 30 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 10:00 до14:00 часова уз претходну најаву стечајном управнику на телефон **066/228-965**

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **2** дана од дана јавног надметања.

Другом најбољем понуђачу на јавном надметању, депозит (гаранција) се враћа у року од **35** дана од дана јавног надметања.

Порези и трошкови се додају на постигнуту купопродајну цену.

Oвлашћено лице: стечајни управник **Мирослав Милић**, контакт телефон **066/228-965**.